Public procurement notice: Contract Notice
Published: 2018-12-13
Buyer: Aarhus Kommune
Country: DK
Contract type: Works
Procedure: Competitive procedure with negotiation
CPV classification: 45000000: Construction work | 45200000: Building and civil engineering work | 45211350 | 45212000: Construction work for leisure buildings | 45212100
Submission deadline: 2019-01-11
Award criteria: The most economic tender

Technical requirements: Aarhus Kommune og Brabrand Boligforening (herefter ”Ordregiverne”) udbyder i fællesskab opførelse af Sports- og Kulturcampus Aarhus på Karen Blixens Boulevard i Gellerup, Aarhus. Den udbudte entreprise omfatter opførelsen af 2 bygninger samlet benævnt Sports- og Kulturcampus Aarhus samt landskabsprojektet omkring bygningerne kaldet Verdenspladsen i hovedentreprise. De 2 bygninger har et samlet bruttoareal på i alt ca. 8 300 m2. Bygningerne huser forskellige kultureller og kommunale tilbud. Dele af bygningerne varetages af Ordregiverne i fællesskab, mens øvrige dele af bygningerne varetages af den enkelte ordregiver. Verdenspladsen er på ca. 7 700 m2 og varetages i fællesskab af Ordregiverne. For entreprisen er fastsat en targetpris på 128 500 000 DKK ekskl. moms. Endelige tilbud, der (efter prissætning af forbehold) overskrider targetprisen med mere end 10%, vil blive afvist som ukonditionsmæssige.
Aarhus Kommune og Brabrand Boligforening (herefter ”Ordregiverne”) udbyder i fællesskab opførelse af Sports- og Kulturcampus Aarhus på Karen Blixens Boulevard i Gellerup, Aarhus. Den udbudte entreprise omfatter opførelsen af 2 bygninger samlet benævnt Sports- og Kulturcampus Aarhus samt landskabsprojektet omkring bygningerne kaldet Verdenspladsen i hovedentreprise. For entreprisen er fastsat en targetpris på 128 500 000 DKK ekskl. moms.
Den ene bygning, som udgøres af Samlingshuset/Biblioteket er disponeret omkring en fælles mellembygning, som giver adgang til Gellerup Biblioteket, Samlingshuset med Multisal, Foreningernes Hus, Art Factory og Sundhedscentret samt Fælles gårdhave. Denne bygning har et samlet areal på ca. 4 300 m2. Foreningernes hus og Multisalen er en del af Brabrand Boligforening (afdeling 4), mens de øvrige dele af bygningen varetages af Aarhus Kommune.
Det anden bygning, Cirk(h)uset har et samlet etageareal på ca. 4 000 m2 og varetages alene af Aarhus Kommune. Cirk(h)uset, indeholder aktiviteter for Aarhus Kommunes Sport & Fritid. Cirk(h)uset byder på en mangfoldighed af bevægelsesmuligheder og kreativitet. De 4 kernebrugere er Gøglerskolen, Cirkus Tværs, ACFC og Aarhus Klatreklub.
Udvendigt fremstår Samlingshuset/Biblioteket med en facade udført i bræddebeklædning med lodrette trælister. Glasfacader udføres i glas/alu system.
Indvendigt er overfladerne i Multisalen og Art Factory primært beton kombineret med træbeton som akustiskregulerende overflader på vægge og loft. Det langsgående element i Samlingshuset samt boksen med lokalarkivet i Biblioteket beklædes med perforerede træplader.
Foreningernes Hus beliggende oven på Biblioteket udføres i stålkonstruktion med betondæk. Facaderne opbygges som let ydervægskonstruktion med udvendig beklædning af brædder og lodrette trælister.
Opvarmning er en kombination af gulvvarme og radiatorer. Ventilation er en hybridløsning af mekaniskventilation og naturligventilation.
Bygningen der rummer Cirk(h)uset er primært opført i betonelementer, udvendigt beklædt med perforerede aluminiumsplader. Klatreklubben er på grund af store højde og frie spænd foreslået opført af stålrammer med let ydervægskonstruktion, ligeledes beklædt med perforerede aluminiumsplader. Glasfacader udføres i glas/alu system. Indvendigt er overfladerne primært beton kombineret med træbeton som akustiskregulerende overflader på vægge og loft. Opvarmning er en kombination af kalorifere og radiatorer. Ventilation er en hybridløsning af mekaniskventilation og naturligventilation.
Verdenspladsen anlægges med betonbelægninger, hvor overskydende betonsten på lager fra Aarhus Kommunes anlægsprojekt ”Urban Media Space” genbruges, og så vidt muligt anvendes som belægning på pladsen. Der suppleres med andre betonfliser og insitu-støbte betonarealer. Belægninger forberedes for huller til cirkusmaster og andet inventar. Et centralt element på pladsen er Verdenshavet. Vand fra pladsen opsamles og recirkuleres i Verdenshavet, synliggøres og anvendes rekreativt. Tagvand fra dele af bygningstagene opsamles i faskine under pladsen og kan supplere vandforsyningen. På pladsen plantes minimum 6 større frodige, robuste træer i træplantebede med grus overflade og med rodvenligt bærelag, i nødvendigt omfang, under den faste belægning. Der plantes ca. 14 træer på de øvrige udearealer for at understøtte gode sidde- og opholdsmuligheder ved næropholdsarealer og indgangsdøre.
Tilgængelighedslinjer og opmærksomhedsfelter sættes i belægningen, så anlægget som helhed lever op til retningslinjerne for tilgængelighed i Aarhus Kommune.
Tilbudsgiverne vil blive valgt blandt de konditionsmæssige og egnede ansøgere. Udvælgelsen vil ske på baggrund af en vurdering af ansøgers økonomiske kvalifikationer og ansøgers referencer med hovedvægten på sidstnævnte. Ved vurdering af ansøgers referencer vil der blive lagt særlig vægt på ansøgers erfaring med deltagelse i projektudviklingsforløb samt efterfølgende styring af udførelsen i totalentreprise, hovedentreprise eller storentreprise.
Ansøger skal oplyse ansøgers samlede årsomsætning, egenkapital, soliditetsgrad og resultat før skat for de 2 seneste tilgængelige regnskabsår. Oplysningerne afgives ved at udfylde ESPD del IV afsnit B.
Såfremt ansøger ikke har rådighed over de krævede nøgletal inden for de seneste 2 regnskabsår, skal ansøger oplyse, hvornår ansøger blev etableret. Dette gøres ved at udfylde feltet ”Etablering af virksomhed”.
Ansøger kan opfylde ovennævnte mindstekrav ved at basere sig på andre enheders kapacitet, jf. udbudsbetingelsernes pkt. 5.3.1 og 5.3.2.